चीन से सीमा पर तैनात होंगी ब्रह्मोस मिसाइल  
सीमा पर चीन की चुनौती से निपटने के लिए भारत ने अरुणाचल प्रदेश में ब्रह्मोस मिसाइल तैनात करने का फ़ैसला किया है।
सीमा पर चीन की चुनौती से निपटने के लिए भारत ने अरुणाचल प्रदेश में ब्रह्मोस मिसाइल तैनात करने का फ़ैसला किया है। जानकारों के मुताबित यह चीन के खिलाफ़ भारत की पहली आक्रामक और रणनीतिक तैनाती होगी।   पाकिस्तान की ओर से किसी खतरे का मुकाबला करने के लिए तीन ब्रह्मोस मिसाइलें पश्चिमी सरहद पर तैनात हैं। 290 किलोमीटर दूर के निशाने को भेदने वाली ब्रह्मोस को तिब्बत इलाके में भारतीय सेना की पहुंच आसान करने और चीनी मिसाइलों का मुकाबला करने के लिए तैनात किया जा रहा है।  चीन से लगी सीमा पर सेना के विस्तार के तहत पश्चिम बंगाल के पानागढ़ में कोर हेडक्वार्टर की स्थापना के अलावा दो और डिविजन तैनात किए जाने का प्रस्ताव है। प्रधानमंत्री ने पंचवर्षीय विस्तार योजना को भी मंज़ूरी दे दी है जिसके तहत 89 हज़ार सैनिकों और 400 अफ़सरों की तैनाती का प्रस्ताव है।